Φραγκίσκος της Μπέζα

Ο Φραγκίσκος (πορτογαλ. Francisco, 25 Μαΐου 1691 - 21 Ιουλίου 1742) από τον Οίκο των Αβίς-Μπραγκάνσα ήταν πρίγκιπας της Πορτογαλίας και δούκας της Μπέζα.

 Βιογραφία 
Ο Φραγκίσκος Ιαβέρης Ιωσήφ Αντώνιος Μπέντο Ουρβανός ήταν ο δευτερότοκος γιος του Πέτρου Β΄ της Πορτογαλίας και της Μαρίας Σοφίας των Βίττελσμπαχ, κόρης του Φιλίππου Γουλιέλμου του Παλατινάτου, Κόμη του Παλατινάτου-Νόιμπουρκ. Γεννήθηκε στη Λισσαβόνα. Μεγαλύτερος αδελφός του ήταν ο Ιωάννης Ε΄ της Πορτογαλίας.

Του δόθηκε το δουκάτο της Μπέζα, έγινε ηγούμενος του Κράτο και κύριος του Ινφαντάντο. Το σχέδιο να νυμφευτεί τη Μαρία Μαγδαληνή της Αυστρίας, αδελφή της Μαρίας Άννας (συζύγου του Ιωάννη Ε΄), δεν ευοδώθηκε. Ο πάπας Κλήμης ΙΑ΄ ζήτησε συνδρομή στον αγώνα κατά των Οθωμανών και το 1716 ο Ιωάννης Ε΄ έστειλε έναν στόλο (armada) πορτογαλικών πλοίων για βοήθεια της Βενετίας και της Αυστρίας στους πολέμους τους εναντίον των Τούρκων. Αρχηγός ήταν ο Φραγκίσκος και ο Λόπο Φουρτάντο ντε Μενντόσα, Κόμης του Ρίο Γκράντε.

Απεβίωσε το 1742 στο Γκουίντα ντας Γκαέιρας στο Όμπιντους. Τάφηκε στο Βασιλικό Πάνθεον του Οίκου των Μπραγκάνσα στη Λισαβόνα.

Οικογένεια
Δεν νυμφεύτηκε. Από τη μη νόμιμη σχέση του με τη μοναχή Μαριάννα ντα Σιλβέιρα, είχε φυσικά τέκνα:
 (νόθος) Πέντρο (απεβ. 1741).
 (νόθος) Ιωάννης (1726 - 1780), Δούκας του Αμπράντες.

Πρόγονοι

Παραπομπές

Πηγές
 Nizza da Silva, Maria Beatriz (2009). Reis de Portugal: D. João V. Lisbon: Temas & Debates.

Κατηγορία:Οίκος της Μπραγκάνσα